Det er ikke alle, der er lige begejstrede over udsigten til en måned med chips, bold og bajere.

For nogen var gårdagens åbningskamp ved VM i Brasilien startskuddet til en længeventet måned med fodbold af allerhøjest kaliber, og så er der dem - måske især af kvindeligt køn, der sagtens kunne have været foruden slutrunden. Hverken hos pølsedamen, i skønhedssalonen eller i bryllupskjolebutikken er der nogen udpræget glæde over, at VM i fodbold torsdag aften blev sparket i gang. Snarere tværtimod, for størstedelen af de kvinder, TV2/Nord mødte kort før kick-off frygter, at den næste måned bliver mere end almindeligt lang. På vores facebook-side søger vi Nordjyllands sureste fodboldfruer, der kan deltage i en konkurrence om en rigtig tøseaften den 13. juli, hvor der iøvrigt spilles VM-finale. Læs mere her